Nikolas Wamsteeker. Nikolas Wamsteeker (talaffuzi: "Nikolas Vamstiker;" 1996-yil 28-oktyabrda tugʻilgan) — Kanada vakili sifatida muz ustida raqs musobaqalarida qatnashuvchi muz raqqosi. Konkida uchish boʻyicha sherigi Haley Sales bilan birga 2020 Bavarian Open turnirining bronza va 2018 Lake Placid Ice Dance International musobaqasining bronza medali sohibidir. Juftlik 2018-yilgi Toʻrt qitʼa chempionatida ishtirok etib, 9-oʻrinni egallagan. Shaxsiy hayoti. Wamsteeker 1996-yil 28-oktyabrda Manitoba shtatining Vinnipeg shahrida tugʻilgan. U Britaniya Kolumbiyasining Langli shahrida ulgʻaygan. Faoliyati. Nikolas Wamsteeker 2014-yil mart oyida Sales bilan jufttlik hosil qilgan. Ularga Britaniya Kolumbiyasining Burnabi shahrida Megan Wing va Aaron Lowe murabbiylik qilgan. Juftlik 2015-yilgi oʻsmirlar oʻrtasidagi Kanada chempionatida toʻqqizinchi oʻrinni egallagan. Keyingi mavsumda ular bitta Xalqaro konkida uchish ittifoqining Oʻsmirlar oʻrtasidagi Gran-pri musobaqasida qatnashib, Avstriyada oltinchi oʻrinni egallagan va 2016-yilgi Kanada chempionatida ishtirok etib, toʻrtinchi oʻrindan joy olgan. Sales / Wamsteeker jufligi 2016-yil iyul oyi oxirida Lake Placid Ice Dance International musobaqasida oʻzining kattalar darajadasigi xalqaro debyutini qilgan. Ular bu musobaqada yettinchi, 2016 CS Autumn Classic International musobaqasida toʻqqizinchi va 2017-yilgi Kanada chempionatida beshinchi oʻrinni egallagan. Ikkinchi marta kattalar darajasidagi mavsumda bellashgan Sales / Wamsteeker juftligi 2017 CS Nebelhorn Trophy turnirida oʻninchi va 2018-yilgi Kanada chempionatida 6-oʻrindan joy olgan. Juftlik Tayvanning Taypey shahrida boʻlib oʻtgan 2018-yilgi Toʻrt qitʼa chempionatida ishtirok etgan va qisqa raqs namoyishi uchun sakkizinchi, erkin raqs uchun esa oʻninchi oʻrinni egallagan holda, umumiy hisob bilan jamoalar oʻrtasida toʻqqizinchi oʻrindan joy olgan. Raqobatning asosiy nuqtalari. "GP: Gran-pri ; CS: Challenger seriyasi ; JGP: JGP: Oʻsmirlar oʻrtasidagi Gran-pri"